પહેલાં તરંગમાં સ્વામીજીએ માનસરની ચૈતન્યસભર કાવ્યમય પ્રશસ્ત કરી છે. પોતાના કૈલાસ-માનસતીર નિવાસ દરમિયાનના સમયગાળામાં એમણે કરેલાં સૂક્ષ્મ નિરીક્ષણોનો સાર છે આ પહેલું તરંગ. પ્રથમ તરંગના કુલ ત્રણ અધ્યાયમાં કૈલાસ-માનસરોવર વિશેની તિબેટી-હિન્દુ પુરાણ કથાઓ, પરિક્રમા, ચાર મહાનદીઓના ઉદગમસ્થાનો, માનસ અને રાક્ષસતાલ, ગંગા છૂ, માનસનું ઉષ્ણતામાન, એના થીજી જવાની ઘટના જેવા વિષયોને આવરી લેવાયા છે.